hotchpotch/miracl-hf-unified huggingface dataset:
শেখেরখীল ইউনিয়ন
শেখেরখীল বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
শেখেরখীল ইউনিয়নের আয়তন ২৬০২ একর (১০.৫৩ বর্গ কিলোমিটার)। এটি বাঁশখালী উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী শেখেরখীল ইউনিয়নের লোকসংখ্যা ১৮,৬৪০ জন। এর মধ্যে পুরুষ ৯,৮১০ জন এবং মহিলা ৮,৮৩০ জন।
বাঁশখালী উপজেলার দক্ষিণাংশে শেখেরখীল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৫ কিলোমিটার। এ ইউনিয়নের পশ্চিমে ছনুয়া ইউনিয়ন ও গণ্ডামারা ইউনিয়ন, উত্তরে চাম্বল ইউনিয়ন এবং পূর্বে ও দক্ষিণে পুঁইছড়ি ইউনিয়ন অবস্থিত।
শেখেরখীল ইউনিয়ন বাঁশখালী উপজেলার আওতাধীন ১২নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
শেখেরখীল ইউনিয়নের স্বাক্ষরতার হার ২৫.১৭%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।শেখেরখীল ইউনিয়নে যোগাযোগের প্রধান সড়ক বাঁশখালী-পেকুয়া সড়ক। সব ধরণের যানবাহনে যোগাযোগ করা যায়।
শেখেরখীল ইউনিয়নের পশ্চিম সীমান্ত দিয়ে বয়ে চলেছে জলকদর খাল।
শীলকূপ ইউনিয়ন
শীলকূপ বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
শীলকূপ ইউনিয়নের আয়তন ২৭৮১ একর (১১.২৫ বর্গ কিলোমিটার)।
২০১১ সালের পরিসংখ্যান অনুযায়ী শীলকূপ ইউনিয়নের লোকসংখ্যা ১৯,৬৩৯ জন। এর মধ্যে পুরুষ ৯,৭৭৮ জন এবং মহিলা ৯,৮৬১ জন।
বাঁশখালী উপজেলার দক্ষিণ-মধ্যাংশে শীলকূপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় আড়াই কিলোমিটার। এ ইউনিয়নের উত্তরে বাঁশখালী পৌরসভা ও সরল ইউনিয়ন; পশ্চিমে গণ্ডামারা ইউনিয়ন; দক্ষিণে চাম্বল ইউনিয়ন এবং পূর্বে লোহাগাড়া উপজেলার বড়হাতিয়া ইউনিয়ন অবস্থিত।
শীলকূপ ইউনিয়ন বাঁশখালী উপজেলার আওতাধীন ৯নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
শীলকূপ ইউনিয়নের স্বাক্ষরতার হার ২১.৭৬%। এ ইউনিয়নে ১টি মাধ্যমিক বিদ্যালয়, ৭টি প্রাথমিক বিদ্যালয় ও ২টি কিন্ডারগার্টেন রয়েছে।শীলকূপ ইউনিয়নে যোগাযোগের প্রধান সড়ক বাঁশখালী-পেকুয়া সড়ক।সব ধরণের যানবাহনে যোগাযোগ করা যায়
শীলকূপ ইউনিয়নের পশ্চিম সীমান্ত দিয়ে বয়ে চলেছে জলকদর খাল। এছাড়া দক্ষিণ প্রান্ত দিয়ে প্রবাহিত হচ্ছে বামের ছড়া ও সিবা খাল এবং উত্তর প্রান্ত দিয়ে জালিয়াখালী খাল।
শীলকূপ ইউনিয়নের প্রধান প্রধান হাট/বাজারগুলো হল টাইমবাজার, জালয়াখালী নতুন বাজর, মিনছুরিয়া বাজার ও নুরু মার্কেট।
জলদী ইউনিয়ন
জলদী বাংলাদেশের চট্টগ্রাম জেলার অন্তর্গত বাঁশখালী উপজেলার একটি সাবেক ইউনিয়ন।
জলদী ইউনিয়নের আয়তন ছিল ৭০২২ একর (২৮.৪২ বর্গ কিলোমিটার)।
জলদী ইউনিয়ন ছিল বাঁশখালী উপজেলার আওতাধীন ৮নং ইউনিয়ন পরিষদ। ২০০২ সালের ২২ ডিসেম্বর গণপ্রজাতন্ত্রী বাংলাদেশ সরকার বাঁশখালী উপজেলা সদরের ৮নং জলদী ইউনিয়নকে পৌরসভা হিসেবে ঘোষণা দেন, ফলে ইউনিয়ন পরিষদ কার্যক্রম বিলুপ্ত হয়ে যায়।
হিলি
হিলি ভারত ও বাংলাদেশের দিনাজপুর জেলার অন্তর্গত হাকিমপুর উপজেলার সীমান্তবর্তী একটি গ্রাম। বাংলাদেশ সরকার ১৯৮৬ সালে হিলি স্থল বন্দর প্রতিষ্ঠা করে। ১৯৪৭ সালের ভারত বিভাগের সময় গ্রামটি দ্বিখন্ডিত হয় ৷ গ্রামটির পূর্ব অংশ পাকিস্তানে ও পশ্চিম অংশ ভারতের সাথে যুক্ত হয় ৷ রেল স্টেশন ও বাজার পাকিস্তানে পড়ে ও বসবাসের বাড়ীঘর, ইত্যাদি ভারতে পড়ে ৷ বর্তমানে এই সীমান্ত দিয়ে দুই দেশের মানুষ যাতায়াত করেন ও দুই দেশের পণ্যের বাণিজ্য হয় ৷ বর্তমানে ভারতের অন্তর্গত হিলি গ্রামের অংশটি পশ্চিমবঙ্গের দক্ষিণ দিনাজপুর জেলায় অবস্থিত।
সিন্ধু লিপি
সিন্ধু লিপি () বা হরপ্পী লিপি বলতে ২৬০০ থেকে ১৯০০ খ্রিস্টপূর্বাব্দ পর্যন্ত বর্তমান পাকিস্তান এবং পশ্চিম ও উত্তর-পশ্চিম ভারতের অংশবিশেষে অবস্থিত সিন্ধু উপত্যকার সভ্যতা বা হরপ্পার সভ্যতার সাথে সংশ্লিষ্ট প্রতীকের কতগুলি ক্ষুদ্র ক্ষুদ্র স্ট্রিংকে বোঝায়। বহু চেষ্টার পরেও এর অর্থোদ্ধার করা সম্ভব হয়নি। এর ভাষাটি অজানা এবং কোন দ্বিভাষী উদাহরণ নেই বলে অর্থোদ্ধার অত্যন্ত দুরূহ।
লিপিটি সম্ভবত হরপ্পান সভ্যতার পরিণত পর্যায়ে ব্যবহৃত হত। প্রাচীন হরপ্পাতে ব্যবহৃত কিছু প্রতীক থেকে সম্ভবত এর উদ্ভব হয়েছিল। আলেকজান্ডার কানিংহাম ১৮৭৩ সালে প্রথম হরপ্পা লিপিতে লেখা একটি পাথরের সীলমোহরের স্কেচ প্রকাশ করেন। এর পর আরও প্রায় ৪০০০ প্রতীকবিশিষ্ট প্রত্নবস্তু আবিষ্কৃত হয়েছে; যেগুলির কিছু কিছু মেসোপটেমিয়াতেও পাওয়া গেছে। কোন কোন লিপিবিশারদ মনে করেন লিপিটি ভারতের ব্রাহ্মী লিপির পূর্বসূরী। কিন্তু বেশির ভাগ লিপিবিশেষজ্ঞ এর সাথে একমত নন; তাদের মতে ব্রাহ্মী লিপি আরামীয় লিপি থেকে এসেছে।
লিপিটি ডান থেকে বামে লেখা হয় এবং কখনও কখনও বুস্ট্রফেডন ধাঁচে লেখা। মূল প্রতীকের সংখ্যা প্রায় ৪০০-৬০০, যা সাধারণ লোগোভিত্তিক ও সিলেবলভিত্তিক লিপিগুলির প্রতীকসংখ্যার মাঝামাঝি। বেশির ভাগ বিশেষজ্ঞ তাই লিপিটিকে লোগো-সিলেবলীয় হিসেবে মেনে নিয়েছেন। অনেক বিশেষজ্ঞ মনে করেন যে লিপিটির গাঠনিক বিশ্লেষণ একটি সংশ্লেষণাত্মক (agglutinative) ভাষা নির্দেশ করে। কিন্তু অনেকগুলি লিপি উপসর্গ বা প্রত্যয়ের মত শব্দের শুরুতে বা মাঝে দেখতে পাওয়া যায়।
আর্মিস্টিস ডে
আর্মিস্টিস ডে ১৯১৮ সালের ১১ই নভেম্বর প্রথম বিশ্বযুদ্ধের প্রতীকী সমাপ্তি উদযাপনকারী বার্ষিকী। এই দিনে উত্তর ফ্রান্সের ওয়াজ দেপার্ত্যমঁ-র র‌্যতোঁদ গ্রামে জার্মান শক্তি ও মিত্রশক্তির মধ্যে স্বাক্ষরিত যুদ্ধবিরতি চুক্তি স্মরণ করা হয়। চুক্তিটি ঐ দিন সকাল ১১টা, অর্থাৎ ১১শ মাসের ১১শ দিনের ১১শ ঘটিকা থেকে কার্যকর হয়। চুক্তিটির ফলে বিশ্বযুদ্ধের পশ্চিম অঞ্চলের যুদ্ধ বন্ধ হলেও তৎকালীন রুশ সাম্রাজ্য ও উসমানীয় সাম্রাজ্যের অংশবিশেষে যুদ্ধ অব্যাহত ছিল।
বহু মিত্র দেশ তারিখটিকে একটি জাতীয় ছুটির দিন ঘোষণা করা হয় এবং এই দিনে যুদ্ধে নিহত সেনাদের স্মরণ করা হয়। এটি পোল্যান্ডে একটি জাতীয় দিবস হিসেবে পরিগণিত এবং সেখানে এর নাম পোলীয় স্বাধীনতা দিবস। ২য় বিশ্বযুদ্ধের পর মার্কিন যুক্তরাষ্ট্রে এর নাম বদলে রাখা হয় ভেটেরান্‌স ডে এবং ব্রিটিশ কমওয়েলথভুক্ত দেশগুলিতে এর নাম রিমেমব্রেন্স ডে। আর্মিস্টিস ডে এখনও ফ্রান্সের একটি জাতীয় ছুটির দিন। বেলজিয়ামেও এটি একটি সরকারী ছুটির দিন, এবং ফ্ল্যান্ডার্স-এর ১ম বিশ্বযুদ্ধ রণক্ষেত্রগুলিতে দিনটি শান্তি দিবস নামে পরিচিত।
বিশ্বের বহু স্থানে সকাল এগারোটার সময় মানুষেরা দুই মিনিট নীরবতা পালন করে প্রথম বিশ্বযুদ্ধে নিহত ২ কোটি মানুষের প্রতি শ্রদ্ধা জানায়।
ক্লাউস এবনার
ক্লাউস এবনার () (৮ই আগস্ট, ১৯৬৪, ভিয়েনা) একজন অস্ট্রীয় লেখক, প্রাবন্ধিক, কবি ও অনুবাদক। তিনি ১৯৮৯ সাল থেকে কম্পিউটার সফটওয়্যার সংক্রান্ত বিভিন্ন বিষয়ের উপর নিবন্ধ ও বই লিখে আসছেন। ১৯৮০-র দশকে সাময়িকীগুলিতে এবনারের রচিত সাহিত্য প্রকাশিত হত। ২০০৭ সালে তাঁর প্রথম ছোটগল্প সংকলন প্রকাশিত হয়। এবনার জার্মান ও কাতালান ভাষাতে কবিতা লেখেন। এছাড়াও তিনি ফরাসি ও কাতালান সাহিত্যকর্ম জার্মান ভাষাতে অনুবাদ করেন। তিনি অস্ট্রিয়ার বেশ কিছু লেখক সংঘের সদস্য, যার মধ্যে "গ্রাৎসার আউটোরেনফারজামলুং" (জার্মান ভাষায় Grazer Autorenversammlung) উল্লেখযোগ্য।
আশিয়া ইউনিয়ন
আশিয়া বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
আশিয়া ইউনিয়নের আয়তন ১৭৮১ একর (৭.২১ বর্গ কিলোমিটার)।
২০১১ সালের পরিসংখ্যান অনুযায়ী আশিয়া ইউনিয়নের লোকসংখ্যা প্রায় সাড়ে ২৩ হাজার। এর মধ্যে পুরুষ প্রায় সাড়ে ১১ হাজার এবং মহিলা প্রায় ১২ হাজার।
পটিয়া উপজেলার দক্ষিণাংশে আশিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে ছনহরা ইউনিয়ন, উত্তরে বড়লিয়া ইউনিয়ন, পশ্চিমে কাশিয়াইশ ইউনিয়ন ও আনোয়ারা উপজেলার পরৈকোড়া ইউনিয়ন এবং দক্ষিণে আনোয়ারা উপজেলার পরৈকোড়া ইউনিয়ন অবস্থিত।
আশিয়া ইউনিয়ন পটিয়া উপজেলার আওতাধীন ৮নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
চট্টগ্রাম জেলার পটিয়া উপজেলার অন্তর্গত আশিয়া ইউনিয়ন পরিষদ স্বাধীনতার পূর্বে বর্তমান ৮নং কাশিয়াইশ ইউনিয়ন পরিষদ সহ একীভূত ছিল। ব্রিটিশ শাসনামলের আনুমানিক ১৯৪৩ সাল থেকে পটিয়া উপজেলার অধীনে আশিয়া ও বাথুয়া এই ২টি গ্রাম নিয়ে আশিয়া ইউনিয়ন গঠিত হয়।
অনেক আগে থেকেই অত্র ইউনিয়নে লোক জন বিভিন্ন জায়গা থেকে এসে বসবাস শুরু করায় এই ইউনিয়নে নামকরণ করা হয় "আশিয়া"। আবার অনেকে বলেন, আছিয়া নাম থেকেই "আশিয়া" নামের উৎপত্তি।
আশিয়া ইউনিয়নের স্বাক্ষরতার হার ৬৩.৬৮%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা ও ৫টি প্রাথমিক বিদ্যালয় রয়েছে।
আশিয়া ইউনিয়নে যোগাযোগের প্রধান সড়ক পটিয়া-পারৈকোড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
আশিয়া ইউনিয়নে ২০টি মসজিদ, ৪টি ঈদগাহ ও ৪টি মন্দির রয়েছে।
আশিয়া ইউনিয়নের চার পাশে সীমারেখা হিসেবে খাল রয়েছে। খালগুলো হল চানপুর খাল, মুন্দরী খাল, কেরিঞ্জা খাল এবং আশিয়াখালী খাল।
আশিয়া ইউনিয়নের প্রধান ২টি হাট/বাজার হল আশিয়া বাংলাবাজার এবং বাথুয়া টাঙ্গাপোল বাজার।
বড়লিয়া ইউনিয়ন
বড়লিয়া বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
বড়লিয়া ইউনিয়নের আয়তন ২৩৯৪ একর (৯.৬৯ বর্গ কিলোমিটার)।
২০১১ সালের পরিসংখ্যান অনুযায়ী বড়লিয়া ইউনিয়নের লোকসংখ্যা প্রায় ২৫ হাজার। এর মধ্যে পুরুষ প্রায় সাড়ে ১২ হাজার এবং মহিলা প্রায় সাড়ে ১২ হাজার।
পটিয়া উপজেলার মধ্যাংশে বড়লিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের পূর্বে ভাটিখাইন ইউনিয়ন ও জঙ্গলখাইন ইউনিয়ন; উত্তরে জঙ্গলখাইন ইউনিয়ন ও কুসুমপুরা ইউনিয়ন; পশ্চিমে কুসুমপুরা ইউনিয়ন এবং দক্ষিণে কাশিয়াইশ ইউনিয়ন, আশিয়া ইউনিয়ন ও ছনহরা ইউনিয়ন অবস্থিত।
বড়লিয়া ইউনিয়ন পটিয়া উপজেলার আওতাধীন ৯নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
বড় আউলিয়া থেকে বড়লিয়া ইউনিয়নের নামকরণ হয়েছে। একসময় বড়লিয়া ও জঙ্গলখাইন একই অঞ্চলভুক্ত ছিল। পরবর্তীতে ১৯৭৩ সালে জঙ্গলখাইন পৃথক হয়ে যায় এবং বড়লিয়া ইউনিয়ন পরিষদের উৎপত্তি হয়।
বড়লিয়া ইউনিয়নের স্বাক্ষরতার হার ৬৫.০৯%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
বড়লিয়া ইউনিয়নে যোগাযোগের প্রধান সড়ক পটিয়া-বড়লিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
বড়লিয়া ইউনিয়নের উপর দিয়ে প্রবাহিত হচ্ছে কাজির খাল, কাটা খাল, চাঁদের খাল এবং চৌধুরী খাল।
বড়লিয়া ইউনিয়নের প্রধান হাট/বাজার হল মৌলভী হাট।
ছনহরা ইউনিয়ন
ছনহরা বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
ছনহরা ইউনিয়নের আয়তন ২৫৩৯ একর (১০.২৮ বর্গ কিলোমিটার)।
২০১১ সালের পরিসংখ্যান অনুযায়ী ছনহরা ইউনিয়নের লোকসংখ্যা প্রায় ৩০ হাজার। এর মধ্যে পুরুষ প্রায় ১৫ হাজার এবং মহিলা প্রায় ১৫ হাজার।
পটিয়া উপজেলার দক্ষিণাংশে ছনহরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের দক্ষিণে শোভনদণ্ডী ইউনিয়ন, পূর্বে শোভনদণ্ডী ইউনিয়ন ও কচুয়াই ইউনিয়ন, উত্তরে ভাটিখাইন ইউনিয়ন এবং পশ্চিমে আশিয়া ইউনিয়ন ও আনোয়ারা উপজেলার পরৈকোড়া ইউনিয়ন অবস্থিত।
ছনহরা ইউনিয়ন পটিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
বৃটিশ আমলে এ এলাকায় ছনখোলা বাগান ছিল। পরবর্তীতে ছনখোলা থেকে ছনহরা গ্রামের নামকরণ করা হলে ছনহরা গ্রামের নামে ইউনিয়নের নামকরণ করা হয়।
ছনহরা ইউনিয়নের স্বাক্ষরতার হার ৫৬.৩৬%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ৯টি প্রাথমিক বিদ্যালয় ও ৪টি কিন্ডারগার্টেন রয়েছে।
ছনহরা ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যমে সিএনজি চালিত অটোরিক্সা।
ছনহরা ইউনিয়নে ২২টি মসজিদ, ৪টি ঈদগাহ, ৫টি মন্দির ও ১টি বিহার রয়েছে।
ছনহরা ইউনিয়নের উপর দিয়ে বয়ে চলেছে মুরালী খাল।
ছনহরা ইউনিয়নের প্রধান হাট/বাজার হল মুরালী হাট।
ধলঘাট ইউনিয়ন
ধলঘাট বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
ধলঘাট ইউনিয়নের আয়তন ৩১৫৭ একর (১২.৭৮ বর্গ কিলোমিটার)।
২০১১ সালের পরিসংখ্যান অনুযায়ী ধলঘাট ইউনিয়নের লোকসংখ্যা ১৭,৭১২ জন। এর মধ্যে পুরুষ ৯,১০৪ জন এবং মহিলা ৮,৬০৮ জন।
পটিয়া উপজেলার উত্তরাংশে ধলঘাট ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে হাবিলাসদ্বীপ ইউনিয়ন, জঙ্গলখাইন ইউনিয়ন ও দক্ষিণ ভূর্ষি ইউনিয়ন; দক্ষিণে জঙ্গলখাইন ইউনিয়ন ও দক্ষিণ ভূর্ষি ইউনিয়ন; পূর্বে দক্ষিণ ভূর্ষি ইউনিয়ন ও কেলিশহর ইউনিয়ন এবং উত্তরে বোয়ালখালী উপজেলার আহলা করলডেঙ্গা ইউনিয়ন ও সারোয়াতলী ইউনিয়ন অবস্থিত।
ধলঘাট ইউনিয়ন পটিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
লোকমুখে জানা যায়, এই ইউনিয়নে অনেক পুরানো একটি ঘাট ছিল, তার নামানুসারে এই ইউনিয়নের নাম হয় "ধলঘাট"।
ব্রিটিশ বিরোধী আন্দলোনের বিপ্লবী মাস্টারদা সুর্যসেন, প্রীতিলতা ওয়াদ্দেদারসহ বিপ্লবী আন্দোলনের বিভিন্ন স্থাপনা রয়েছে ধলঘাট ইউনিয়নে। এই ইউনিয়নে রয়েছে প্রীতিলতা ওয়াদ্দেদারের আবক্ষ মূর্তি।
ধলঘাট ইউনিয়নের স্বাক্ষরতার হার ৭০.০১%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১২টি প্রাথমিক বিদ্যালয় রয়েছে।
ধলঘাট ইউনিয়নে যোগাযোগের প্রধান প্রধান সড়কগুলো হল পটিয়া-ধরলা সড়ক, পটিয়া-সারোয়াতলী সড়ক এবং কর্ণফুলি-ধলঘাট সড়ক।
প্রধান যোগাযোগ মাধ্যম সিএনজি চালিত অটোরিক্সা।
ধলঘাট ইউনিয়নে ১৯টি মসজিদ ও ৫টি মন্দির রয়েছে।
ধলঘাট ইউনিয়নের উপর দিয়ে প্রবাহিত খালগুলো হল চাঁনপুর খাল, মুন্দরী খাল, কেরিঞ্জা খাল এবং আশিয়াখালী খাল।
ধলঘাট ইউনিয়নের প্রধান হাট/বাজার হল কৃষ্ণখালী বাজার।
হাবিলাসদ্বীপ ইউনিয়ন
হাবিলাসদ্বীপ বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
হাবিলাসদ্বীপ ইউনিয়নের আয়তন ২১৭৮ একর (৮.৮১ বর্গ কিলোমিটার)।
২০১১ সালের পরিসংখ্যান অনুযায়ী হাবিলাসদ্বীপ ইউনিয়নের লোকসংখ্যা ২৬,৮৪১ জন। এর মধ্যে পুরুষ ১৩,৯৫৫ জন এবং মহিলা ১২,৮৮৬ জন।
পটিয়া উপজেলার উত্তরাংশে হাবিলাসদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে ধলঘাট ইউনিয়ন ও জঙ্গলখাইন ইউনিয়ন, দক্ষিণে জঙ্গলখাইন ইউনিয়ন ও কুসুমপুরা ইউনিয়ন, পশ্চিমে কোলাগাঁও ইউনিয়ন এবং উত্তরে বোয়ালখালী উপজেলার শাকপুরা ইউনিয়ন ও সারোয়াতলী ইউনিয়ন অবস্থিত।
হাবিলাসদ্বীপ ইউনিয়ন পটিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
হাবিলাসদ্বীপ ইউনিয়নের স্বাক্ষরতার হার ৬৭.৪৫%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৪টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।হাবিলাসদ্বীপ ইউনিয়নে যোগাযোগের প্রধান ২টি সড়ক আরাকান সড়ক ও কর্ণফুলি-হাবিলাসদ্বীপ সড়ক। সব ধরণের যানবাহনে যোগাযোগ করা যায়।
হাবিলাসদ্বীপ ইউনিয়নে ২১টি মসজিদ, ৪টি ঈদগাহ, ৯টি মন্দির ও ১টি বিহার রয়েছে।
হাবিলাসদ্বীপ ইউনিয়নের উপর দিয়ে প্রবাহিত খালগুলো হল সেনার হাট খাল, পাঁচরিয়া খাল এবং চরকানাই খাল।
হাবিলাসদ্বীপ ইউনিয়নের প্রধান হাট/বাজার হল মুন্সির হাট (মনসার টেক) বাজার।
হাইদগাঁও ইউনিয়ন
হাইদগাঁও বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
হাইদগাঁও ইউনিয়নের আয়তন ৯৯৫৭ একর (৪০.৩০ বর্গ কিলোমিটার)।
২০১১ সালের পরিসংখ্যান অনুযায়ী হাইদগাঁও ইউনিয়নের লোকসংখ্যা ২০,৬৭৭ জন। এর মধ্যে পুরুষ ১০,৭৬৮ জন এবং মহিলা ৯,৯০৯ জন।
পটিয়া উপজেলার উত্তর-পূর্বাংশে হাইদগাঁও ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের দক্ষিণে কচুয়াই ইউনিয়ন, পশ্চিমে পটিয়া পৌরসভা ও কেলিশহর ইউনিয়ন, উত্তরে কেলিশহর ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং পূর্বে রাঙ্গুনিয়া উপজেলার পদুয়া ইউনিয়ন ও চন্দনাইশ উপজেলার ধোপাছড়ি ইউনিয়ন অবস্থিত।
হাইদগাঁও ইউনিয়নের নামকরণ নিয়ে ৪টি জনশ্রুতি রয়েছে। ষোড়শ শতাব্দীর শেষ ভাগে মহামারীর আক্রমণে বাংলার রাজধানী গৌড় বসাবসের অনুপযোগী হয়ে পড়লে কাজী হামিদ উদ্দীন গৌড়ী এ থানাধীন (তৎকালীন চক্রশালা) যে গ্রামটিতে এসে প্রথম বসতি স্থাপন করেন, সে গ্রামটি তার নামানুসারে "হামিদ গাঁও", পরে তা পরিবর্তিত হয়ে "হাইদগাঁও" হয়।
বৃহত্তর চট্টলা গ্রন্থে গবেষক এম নুরুল হক লিখেছেন, চক্রশালা ধর্মশালা স্থাপন শেষে বুদ্ধদেব এ গ্রাম থেকে হস্তীতে চড়ে কুশীনগর গিয়েছিলেন, এতে গ্রামটির নাম প্রথমে "হস্তীগ্রাম" এবং পরে "হাইতগাঁও" বা "হাইদগাঁও" হয়।
ধর্মতিলক মহাস্থবির রচিত স্বদ্ধর্ম রত্নাকর সূত্রে জানা যায়, সেকালে এ অঞ্চলে হাইড মজা নামক স্বনামধন্য বৌদ্ধ ধর্মাবলাম্বী এক ধনাঢ্য ব্যক্তি বাস করতেন। তার নামানুসারে এ গ্রামটির নাম "হাইডগাঁও" বা "হাইদগাঁও" হয়।
আবার কারো কারো মতে প্রথম থেকে মাত্র ৬০টি পরিবার নিয়ে এ এলাকায় জনবসতি শুরু করে বলে এ গ্রামের নাম "ষাট গাঁও", তা থেকে "হাইট গাঁও" বা "হাইদগাঁও" হয়।
হাইদগাঁও ইউনিয়ন পটিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ৪টি মৌজায় বিভক্ত। তবে একটি মাত্র গ্রাম "হাইদগাঁও"।
হাইদগাঁও ইউনিয়নের স্বাক্ষরতার হার ৫০.৯৬%। এ ইউনিয়নে ১টি আলিম মাদ্রাসা, ১টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।
হাইদগাঁও ইউনিয়নে যোগাযোগের প্রধান সড়ক পটিয়া-হাইদগাঁও সড়ক। প্রধান যোগাযোগ মাধ্যম সিএনজি চালিত অটোরিক্সা।
হাইদগাঁও ইউনিয়নে ২৯টি মসজিদ, ৩টি ঈদগাহ ও ১৩টি মন্দির রয়েছে।
হাইদগাঁও ইউনিয়নের উপর দিয়ে প্রবাহিত হচ্ছে শ্রীমতি খাল।
হাইদগাঁও ইউনিয়নের প্রধান হাট/বাজার হল ত্রিপুরা দীঘির হাট।
জঙ্গলখাইন ইউনিয়ন
জঙ্গলখাইন বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
জঙ্গলখাইন ইউনিয়নের আয়তন ১৬১১ একর (৬.৫২ বর্গ কিলোমিটার)।
২০১১ সালের পরিসংখ্যান অনুযায়ী জঙ্গলখাইন ইউনিয়নের লোকসংখ্যা ১৫,৪৪৫ জন। এর মধ্যে পুরুষ ৭,৮৮৪ জন এবং মহিলা ৭,৫৬১ জন।
পটিয়া উপজেলার উত্তর-মধ্যাংশে জঙ্গলখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে ধলঘাট ইউনিয়ন ও হাবিলাসদ্বীপ ইউনিয়ন; পশ্চিমে হাবিলাসদ্বীপ ইউনিয়ন, কুসুমপুরা ইউনিয়ন ও বড়লিয়া ইউনিয়ন; দক্ষিণে কুসুমপুরা ইউনিয়ন ও বড়লিয়া ইউনিয়ন এবং পূর্বে ভাটিখাইন ইউনিয়ন, পটিয়া পৌরসভা ও দক্ষিণ ভূর্ষি ইউনিয়ন অবস্থিত।
জঙ্গলখাইন ইউনিয়ন পটিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
এ ইউনিয়নে এক সময় প্রচুর গাছপালা বা জঙ্গল ছিল, যা থেকে এ ইউনিয়নের নাম "জঙ্গলখাইন"।
জঙ্গলখাইন ইউনিয়ন এক সময় বড়লিয়ার সাথে একীভূত ছিল। পরবর্তীতে জঙ্গলখাইন ইউনিয়ন থেকে বড়লিয়া ইউনিয়ন পৃথক করা হয়।
জঙ্গলখাইন ইউনিয়নের স্বাক্ষরতার হার ৬৬.২৬%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
জঙ্গলখাইন ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
জঙ্গলখাইন ইউনিয়নে ২২টি মসজিদ ও ৬টি মন্দির রয়েছে।
জঙ্গলখাইন ইউনিয়নের উপর দিয়ে প্রবাহিত ২টি খাল হল চানখালী খাল এবং আলমখালী খাল।
জঙ্গলখাইন ইউনিয়নের প্রধান হাট/বাজার হল আমজুর হাট।
কচুয়াই ইউনিয়ন
কচুয়াই বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
কচুয়াই ইউনিয়নের আয়তন ১১,৯১৯ একর (৪৮.২৪ বর্গ কিলোমিটার)। এটি পটিয়া উপজেলার বৃহত্তম ইউনিয়ন।
২০১১ সালের পরিসংখ্যান অনুযায়ী কচুয়াই ইউনিয়নের লোকসংখ্যা ২০,৯৭৪ জন। এর মধ্যে পুরুষ ১০,৭০৩ জন এবং মহিলা ১০,২৭১ জন।
পটিয়া উপজেলার দক্ষিণ-পূর্বাংশ জুড়ে কচুয়াই ইউনিয়নের অবস্থান। এ ইউনিয়নের উত্তরে হাইদগাঁও ইউনিয়ন ও পটিয়া পৌরসভা; পশ্চিমে ভাটিখাইন ইউনিয়ন, ছনহরা ইউনিয়ন, খরনা ইউনিয়ন ও চন্দনাইশ উপজেলার কাঞ্চনাবাদ ইউনিয়ন; দক্ষিণে শোভনদণ্ডী ইউনিয়ন, খরনা ইউনিয়ন, চন্দনাইশ উপজেলার কাঞ্চনাবাদ ইউনিয়ন ও ধোপাছড়ি ইউনিয়ন এবং পূর্বে চন্দনাইশ উপজেলার ধোপাছড়ি ইউনিয়ন অবস্থিত।
কচুয়াই ইউনিয়ন পটিয়া উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
কচুয়াই ইউনিয়নের স্বাক্ষরতার হার ৪৭.১০%। এ ইউনিয়নে ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
কচুয়াই ইউনিয়নে যোগাযোগের প্রধান ২টি সড়ক চট্টগ্রাম-কক্সবাজার মহাসড়ক ও ধরলা-কচুয়াই সড়ক। প্রধান যোগাযোগ মাধ্যম সিএনজি চালিত অটোরিক্সা।
কচুয়াই ইউনিয়নে ৩০টি মসজিদ ও ১২টি মন্দির রয়েছে।
কচুয়াই ইউনিয়নের উপর দিয়ে প্রবাহিত হচ্ছে শ্রীমতি খাল এবং খরনা খাল।
কচুয়াই ইউনিয়নের প্রধান ২টি হাট/বাজার হল অলির হাট এবং কমল মুন্সির হাট।
কাশিয়াইশ ইউনিয়ন
কাশিয়াইশ বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
কাশিয়াইশ ইউনিয়নের আয়তন ২৫২৫ একর (১০.২২ বর্গ কিলোমিটার)।
২০১১ সালের পরিসংখ্যান অনুযায়ী কাশিয়াইশ ইউনিয়নের লোকসংখ্যা ১১,০০০ জন। এর মধ্যে পুরুষ ৫,৫৪১ জন এবং মহিলা ৫,৪৫৯ জন।
পটিয়া উপজেলার দক্ষিণ-পশ্চিমাংশে কাশিয়াইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে আশিয়া ইউনিয়ন; উত্তরে বড়লিয়া ইউনিয়ন, কুসুমপুরা ইউনিয়ন ও জিরি ইউনিয়ন; পশ্চিমে জিরি ইউনিয়ন ও আনোয়ারা উপজেলার চাতরী ইউনিয়ন এবং দক্ষিণে আনোয়ারা উপজেলার পরৈকোড়া ইউনিয়ন অবস্থিত।
কাশিয়াইশ ইউনিয়ন পটিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
চট্টগ্রাম জেলার পটিয়া উপজেলার অন্তর্গত ৮নং কাশিয়াইশ ইউনিয়ন পরিষদ স্বাধীনতার প্রায় ২১ বছর পূর্বে বর্তমান ৮নং (ক) আশিয়া ইউনিয়ন পরিষদ সহ একীভূত ছিল। অত্র ইউনিয়ন পরিষদ সৃষ্ট লগ্নে গ্রাম পঞ্চায়েতের ভিত্তিতে পিঙ্গলা গ্রামস্থ খাঁন পরিবারের বিশিষ্ট ব্যক্তিত্ব ও ব্যবসায়ী আলহাজ্ব মুফিজুর রহমান খান ৩ মেয়াদে প্রায় ১৫ (পনের) বছর চেয়ারম্যান পদে অধিষ্ঠিত ছিলেন। পরবর্তীতে আবদুর সবুর চৌধুরী, বিশিষ্ট মুক্তিযোদ্ধা সুলতান আহমদ, মরহুম নুরুল আনোয়ার খান ও মরহুম মোহাম্মদ ইদ্রিস মিয়া প্রত্যেকে ১ বার করে চেয়ারম্যান পদে অধিষ্ঠিত ছিলেন। এখানে উল্লেখ্য যে, আবদুস সবুর চৌধুরী চেয়ারম্যান থাকা অবস্থায় কাশিয়াইশ ইউনিয়ন থেকে আশিয়া ইউনিয়ন পরিষদ বিভক্ত হয়। কথিত আছে, কাশিয়াইশ নামক গ্রামের নামানুসারে কাশিয়াইশ ইউনিয়ন পরিষদের নামকরণ করা হয় বলে জানা যায়।
কাশিয়াইশ ইউনিয়নের স্বাক্ষরতার হার ৬৬.০৫%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৮টি প্রাথমিক বিদ্যালয় রয়েছে।
কাশিয়াইশ ইউনিয়নে যোগাযোগের প্রধান সড়ক কোলাগাঁও-পারৈকোড়া সড়ক। প্রধান যোগাযোগ মাধ্যম সিএনজি চালিত অটোরিক্সা।
কাশিয়াইশ ইউনিয়নে ১৫টি মসজিদ, ৪টি মন্দির ও ২টি বিহার রয়েছে।
কাশিয়াইশ ইউনিয়নের উপর দিয়ে প্রবাহিত হচ্ছে কাশিয়াইশ গরম লোটা খাল, কাশিয়াইশ ডিঙ্গাখালী খাল, কাশিয়াইশ করিৎখালী খাল, ভাণ্ডারগাঁও ভাণ্ডারখালী খাল, বাকখাইন নাপিতখালী খাল।
কাশিয়াইশ ইউনিয়নের প্রধান ২টি হাট/বাজার হল বুধপুরা বাজার এবং কাশিয়াইশ মহাকালী হাট (নয়া হাট)।
কেলিশহর ইউনিয়ন
কেলিশহর বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
কেলিশহর ইউনিয়নের আয়তন ৬১০৬ একর (২৪.৭১ বর্গ কিলোমিটার)।
২০১১ সালের পরিসংখ্যান অনুযায়ী কেলিশহর ইউনিয়নের লোকসংখ্যা ১৮,২৩৫ জন। এর মধ্যে পুরুষ ৯,২৪১ জন এবং মহিলা ৮,৯৯৪ জন।
পটিয়া উপজেলার উত্তরাংশে কেলিশহর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে ধলঘাট ইউনিয়ন ও দক্ষিণ ভূর্ষি ইউনিয়ন, দক্ষিণে পটিয়া পৌরসভা ও হাইদগাঁও ইউনিয়ন, পূর্বে হাইদগাঁও ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং উত্তরে বোয়ালখালী উপজেলার আহলা করলডেঙ্গা ইউনিয়ন অবস্থিত।
কেলিশহর ইউনিয়ন প্রতিষ্ঠিত হয় ১৯৬৩ সালে।
এই গ্রাম আগে মগ শাসনাধীন ছিল। জমিদার কেদার রায়ের কুল পঞ্জিকা থেকে জানা যায়, মগ সৈন্যরা এই গ্রামে কিল্লা বানিয়ে বসবাস করত, চাকমা রাণী কালিন্দী এই অঞ্চলে কেলি করতে আসতেন, তাছাড়া পর্তুগীজরা কৃষ্ণাখালী খাল হয়ে সাম্পানে গ্রামের পাহাড়ি এলাকায় প্রমোদ ভ্রমণ তথা কেলি করতে আসত। কিল্লা, কেলি এইসব শব্দ থেকেই কেলিশহর নামের উৎপত্তি।
কেলিশহর ইউনিয়ন পটিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
কেলিশহর ইউনিয়নের স্বাক্ষরতার হার ৫১.৩২%। এ ইউনিয়নে ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
কেলিশহর ইউনিয়নে যোগাযোগের প্রধান ২টি সড়ক পটিয়া-কেলিশহর সড়ক ও ধরলা-কচুয়াই সড়ক। প্রধান যোগাযোগ মাধ্যম সিএনজি চালিত অটোরিক্সা।
কেলিশহর ইউনিয়নে ১৬টি মসজিদ, ১টি ঈদগাহ ও ৮টি মন্দির ও ৩টি বিহার রয়েছে।
কেলিশহর ইউনিয়নের উপর দিয়ে বয়ে চলেছে কেলিশহর রতনপুর খাল ও উত্তর ভূর্ষি খাল।
কেলিশহর ইউনিয়নের প্রধান ২টি হাট/বাজার হল রমেশ বাবুর হাট ও ভট্টাচার্য হাট।
খরনা ইউনিয়ন, পটিয়া
খরনা বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
খরনা ইউনিয়নের আয়তন ১৭৯৯ একর (৭.২৮ বর্গ কিলোমিটার)।
২০১১ সালের পরিসংখ্যান অনুযায়ী খরনা ইউনিয়নের লোকসংখ্যা প্রায় ৩১ হাজার। এর মধ্যে পুরুষ প্রায় ১৬ হাজার এবং মহিলা প্রায় ১৫ হাজার।
পটিয়া উপজেলার দক্ষিণাংশে খরনা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে কচুয়াই ইউনিয়ন, পশ্চিমে কচুয়াই ইউনিয়ন ও শোভনদণ্ডী ইউনিয়ন, দক্ষিণে শোভনদণ্ডী ইউনিয়ন ও চন্দনাইশ উপজেলার কাঞ্চনাবাদ ইউনিয়ন এবং পূর্বে চন্দনাইশ উপজেলার কাঞ্চনাবাদ ইউনিয়ন ও পটিয়া উপজেলাধীন কচুয়াই ইউনিয়ন অবস্থিত।
খরনা ইউনিয়ন পটিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
পাহাড়ী অঞ্চল প্রাকৃতিক সমারোহে ঘিরে খরনা ইউনিয়ন। বর্তমান খরনা খাল এক সময়ে ছিল একটি ছড়া। পাহাড়ী ঝর্ণাধারায় ছোট ছোট ছড়া থেকে নেমে আস্ত খরস্রোত। এই খরস্রোত থেকে খরনা ও খরনা খাল নামকরণ করা হয়। তখনকার ব্যক্তি বর্গরা খরনা খালের নামানুসারে খরনা ইউনিয়নের নামকরণ করে।
খরনা ইউনিয়নের স্বাক্ষরতার হার ৫৩.৬১%। এ ইউনিয়নে ১টি ডিগ্রী কলেজ, ১টি উচ্চ মাধ্যমিক কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।
খরনা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
খরনা ইউনিয়নে ১৬টি মসজিদ, ১টি ঈদগাহ ও ২৮টি মন্দির রয়েছে।
খরনা ইউনিয়নের উপর দিয়ে বয়ে চলেছে খরনা খাল।
খরনা ইউনিয়নের প্রধান হাট/বাজার হল হাজী নুরুজ্জামান সওদাগর বাজার।
কুসুমপুরা ইউনিয়ন
কুসুমপুরা বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
কুসুমপুরা ইউনিয়নের আয়তন ২৩৪৭ একর (৯.৫০ বর্গ কিলোমিটার)।
২০১১ সালের পরিসংখ্যান অনুযায়ী কুসুমপুরা ইউনিয়নের লোকসংখ্যা ২৭,৭৮৮ জন। এর মধ্যে পুরুষ ১৩,৯৯৮ জন এবং মহিলা ১৩,৭৯০ জন।
পটিয়া উপজেলার পশ্চিমাংশে কুসুমপুরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৯ কিলোমিটার। এ ইউনিয়নের উত্তরে হাবিলাসদ্বীপ ইউনিয়ন ও কোলাগাঁও ইউনিয়ন, পশ্চিমে জিরি ইউনিয়ন, দক্ষিণে জিরি ইউনিয়ন ও কাশিয়াইশ ইউনিয়ন এবং পূর্বে বড়লিয়া ইউনিয়ন ও জঙ্গলখাইন ইউনিয়ন অবস্থিত।
কুসুমপুরা ইউনিয়ন পটিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:
কুসুমপুরা ইউনিয়নের স্বাক্ষরতার হার ৫৪.৯৬%। এ ইউনিয়নে ১টি স্কুল এন্ড কলেজ, ১টি আলিম মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।কুসুমপুরা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
কুসুমপুরা ইউনিয়নে ৪৮টি মসজিদ, ১টি মন্দির ও ১টি বিহার রয়েছে।
কুসুমপুরা ইউনিয়নের উপর দিয়ে প্রবাহিত হচ্ছে আরাকান খাল। এই খালের উপর নির্ভর করে এই উপজেলা সহ পুরো পটিয়া পৌরসভার কৃষি ব্যবস্থা। তাই এই খালকে "পটিয়ার প্রাণ" বলা হয়। আবার জনশ্রুতি আছে যে, এই খালের সংযোগ কর্ণফুলি থেকে হওয়ায় একে "পটিয়ার দুঃখ" বলা হয়ে থাকে।
কুসুমপুরা ইউনিয়নের প্রধান হাট/বাজার শান্তিরহাট বাজার।
শোভনদণ্ডী ইউনিয়ন
শোভনদণ্ডী বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
শোভনদণ্ডী ইউনিয়নের আয়তন ২৭৩৬ একর (১১.০৭ বর্গ কিলোমিটার)।
২০১১ সালের পরিসংখ্যান অনুযায়ী শোভনদণ্ডী ইউনিয়নের লোকসংখ্যা প্রায় সাড়ে ৩০ হাজার। এর মধ্যে পুরুষ প্রায় ১৫ হাজার এবং মহিলা প্রায় সাড়ে ১৫ হাজার।
পটিয়া উপজেলার সর্ব-দক্ষিণে শোভনদণ্ডী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে খরনা ইউনিয়ন, কচুয়াই ইউনিয়ন ও ছনহরা ইউনিয়ন; পশ্চিমে ছনহরা ইউনিয়ন ও আনোয়ারা উপজেলার পরৈকোড়া ইউনিয়ন; দক্ষিণে চন্দনাইশ উপজেলার বরকল ইউনিয়ন ও জোয়ারা ইউনিয়ন এবং পূর্বে চন্দনাইশ উপজেলার জোয়ারা ইউনিয়ন ও কাঞ্চনাবাদ ইউনিয়ন ও পটিয়া উপজেলাধীন খরনা ইউনিয়ন অবস্থিত।
শোভনদণ্ডী ইউনিয়ন পটিয়া উপজেলার আওতাধীন ১৯নং (ক) ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
১৯৬৫ সালে এ ইউনিয়নের একজন দানশীল ব্যক্তি ইঞ্জিনিয়ার ফজল আহম্মদ চৌধুরী ইউনিয়ন পরিষদের জন্য জমি দান করেন এবং তিনি নিজেই এ ইউনিয়নের নাম দেন "শোভনদণ্ডী", যার অর্থ সুন্দর লাঠি।
শোভনদণ্ডী ইউনিয়নের স্বাক্ষরতার হার ৫৪.৩০%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।শোভনদণ্ডী ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
শোভনদণ্ডী ইউনিয়নে ২৭টি মসজিদ ও ১৯টি মন্দির রয়েছে।
শোভনদণ্ডী ইউনিয়নের উপর দিয়ে প্রবাহিত হচ্ছে চাঁন খাল, খরনা খাল, নয়া খাল, কৈ খাল এবং খাটালী খাল।
শোভনদণ্ডী ইউনিয়নের প্রধান ২টি হাট/বাজার হল শরৎ মহাজন হাট ও চামুদরিয়া বাজার।
সুচক্রদণ্ডী ইউনিয়ন
সুচক্রদণ্ডী বাংলাদেশের চট্টগ্রাম জেলার অন্তর্গত পটিয়া উপজেলার একটি সাবেক ইউনিয়ন।
সুচক্রদণ্ডী ইউনিয়নের আয়তন ছিল ১৩০৭ একর (৫.২৯ বর্গ কিলোমিটার)।
এই ইউনিয়নটি ১৩নং সুচক্রদণ্ডী ইউনিয়ন নামে পরিচিত ছিল। পটিয়া পৌরসভা গঠনের সময় এ ইউনিয়নের মূল সুচক্রদণ্ডী মৌজাটি পৌরসভার অন্তর্ভুক্ত হয়ে যায়। ইউনিয়নটির অন্য প্রধান গ্রাম দক্ষিণ ভূর্ষির নামে নতুনভাবে ইউনিয়নটির নামকরণ হয় ১৩নং দক্ষিণ ভূর্ষি ইউনিয়ন।
জিরি ইউনিয়ন
জিরি বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
জিরি ইউনিয়নের আয়তন ৩৪০৯ একর (১৩.৮০ বর্গ কিলোমিটার)।
২০১১ সালের পরিসংখ্যান অনুযায়ী জিরি ইউনিয়নের লোকসংখ্যা ৫৫,১৬৫ জন। এর মধ্যে পুরুষ ২৯,৮১৮ জন এবং মহিলা ২৫,৩৪৭ জন।
পটিয়া উপজেলার পশ্চিমাংশে জিরি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে কোলাগাঁও ইউনিয়ন ও কুসুমপুরা ইউনিয়ন, পূর্বে কুসুমপুরা ইউনিয়ন ও কাশিয়াইশ ইউনিয়ন, দক্ষিণে কাশিয়াইশ ইউনিয়ন ও আনোয়ারা উপজেলার চাতরী ইউনিয়ন এবং পশ্চিমে কর্ণফুলি উপজেলার বড় উঠান ইউনিয়ন ও শিকলবাহা ইউনিয়ন অবস্থিত।
জিরি ইউনিয়ন পটিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
জিরি ইউনিয়নের স্বাক্ষরতার হার ৫৫.৫৫%। এ ইউনিয়নে ১টি ডিগ্রী কলেজ, ১টি আলিম মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি কওমী মাদ্রাসা ও ১৩টি প্রাথমিক বিদ্যালয় রয়েছে।
জিরি ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়।
জিরি ইউনিয়নে ৪৫টি মসজিদ, ২টি ঈদগাহ ও ৮টি মন্দির রয়েছে।
জিরি ইউনিয়নের উপর দিয়ে প্রবাহিত হচ্ছে মুরারী খাল।
জিরি ইউনিয়নের প্রধান প্রধান হাট/বাজারগুলো হল মালিয়ারা বাজার, ফকিরা মসজিদ বাজার, কৈয়গ্রাম বাজার, লামার বাজার এবং কাজীর হাট।
এওচিয়া ইউনিয়ন
এওচিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
এওচিয়া ইউনিয়নের আয়তন ৫৯০৭ একর (২৩.৯১ বর্গ কিলোমিটার)।
২০১১ সালের পরিসংখ্যান অনুযায়ী এওচিয়া ইউনিয়নের লোকসংখ্যা ১৯,৯২৫ জন। এর মধ্যে পুরুষ ৯,৮৪৯ জন এবং মহিলা ১০,০৭৬ জন।
সাতকানিয়া উপজেলার পশ্চিমাংশে এওচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পূর্বে সাতকানিয়া পৌরসভা, পশ্চিম ঢেমশা ইউনিয়ন, নলুয়া ইউনিয়ন ও কাঞ্চনা ইউনিয়ন; উত্তরে আমিলাইশ ইউনিয়ন, কাঞ্চনা ইউনিয়ন ও বাঁশখালী উপজেলার সাধনপুর ইউনিয়ন; পশ্চিমে কাঞ্চনা ইউনিয়ন ও বাঁশখালী উপজেলার সাধনপুর ইউনিয়ন ও দক্ষিণে মাদার্শা ইউনিয়ন ও বাঁশখালী উপজেলার কালীপুর ইউনিয়ন অবস্থিত।
এওচিয়া ইউনিয়ন সাতকানিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
১৯৭১ সালের মহান স্বাধীনতা যুদ্ধের পর এওচিয়া ইউনিয়নের সৃষ্টি হয়। প্রথমে মাদার্শা ইউনিয়নের সাথে এওচিয়া ইউনিয়ন সংযুক্ত ছিল। বর্তমানে ছনখোলা, হালুয়াগোনা, চুড়ামনি, আলীনগর, এওচিয়া, পশ্চিম গাটিয়াডেঙ্গা এই ছয়টি গ্রাম নিয়ে এওচিয়া ইউনিয়ন প্রতিষ্ঠিত হয়। এওচিয়ার ছড়া খাল থেকে এওচিয়া ইউনিয়নের নামকরণ করা হয়েছে বলে ধারণা করা হয়।
এওচিয়া ইউনিয়নের স্বাক্ষরতার হার ৪২.৫৯%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা, ৫টি নূরানী মাদ্রাসা, ২টি কওমী মাদ্রাসা ও ১০টি প্রাথমিক বিদ্যালয় রয়েছে।
এওচিয়া ইউনিয়নে যোগাযোগের প্রধান সড়ক সাতকানিয়া-বাঁশখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
এওচিয়া ইউনিয়নে ৩৬টি মসজিদ, ৫টি ঈদগাহ ও ৭টি মন্দির রয়েছে।
এওচিয়া ইউনিয়নের উপর দিয়ে প্রবাহিত হচ্ছে ডলু নদী। এছাড়া রয়েছে এওচিয়া ছড়ার খাল।
এওচিয়া ইউনিয়নের প্রধান ২টি হাট/বাজার হল দেওদীঘি ডেপুটি হাট এবং কুতুবঢেওর গোলা বাজার।
বাজালিয়া ইউনিয়ন
বাজালিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
বাজালিয়া ইউনিয়নের আয়তন ৪৮৬৮ একর (১৯.৭০ বর্গ কিলোমিটার)।
২০১১ সালের পরিসংখ্যান অনুযায়ী বাজালিয়া ইউনিয়নের লোকসংখ্যা ২৮,৭০৪ জন। এর মধ্যে পুরুষ ১৪,০৮৩ জন এবং মহিলা ১৪,৬২১ জন।http://bazaliaup.chittagong.gov.bd/site/page/b6658a22-2144-11e7-8f57-286ed488c766
সাতকানিয়া উপজেলার পূর্বাংশে বাজালিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে ছদাহা ইউনিয়ন; পশ্চিমে ছদাহা ইউনিয়ন, কেঁওচিয়া ইউনিয়ন ও ধর্মপুর ইউনিয়ন; উত্তরে দোহাজারী পৌরসভা ও পুরাণগড় ইউনিয়ন এবং পূর্বে বান্দরবান জেলার বান্দরবান সদর উপজেলার সুয়ালক ইউনিয়ন অবস্থিত।
ব্রিটিশ শাসনামলের আনুমানিক ১৯৪৩ সালে প্রথম উত্তর বাজালিয়া, দক্ষিণ বাজালিয়া, বড়দুয়ারা ও মাহালিয়া এই ৪টি গ্রাম নিয়ে বাজালিয়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদ কে ইউনিয়ন চেয়ারম্যান পদবী ঘোষণা করা হয়।
বাজালিয়া ইউনিয়ন সাতকানিয়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত।http://bazaliaup.chittagong.gov.bd/site/page/b6659212-2144-11e7-8f57-286ed488c766 এ ইউনিয়নের গ্রামগুলো হল:
বাজালিয়া ইউনিয়নের স্বাক্ষরতার হার ৪৬.০৭%। এ ইউনিয়নে ১টি কলেজ, ৩টি মাদ্রাসা, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
বাজালিয়া ইউনিয়নে যোগাযোগের প্রধান সড়ক চট্টগ্রাম-বান্দরবান মহাসড়ক। সব ধরণের যানবাহনে যোগাযোগ করা যায়।
বাজালিয়া ইউনিয়নে ২৪টি মসজিদ, ৬টি ঈদগাহ, ৭টি মন্দির ও ৩টি বিহার রয়েছে।
বাজালিয়া ইউনিয়নের উত্তর পাশ দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে কোদালা খাল, রামদার খাল, ছাইল্লাছড়ি খাল এবং গড়ল খাল।
বাজালিয়া ইউনিয়নের প্রধান হাট/বাজার হল বোমাং হাট।
চরতী ইউনিয়ন
চরতী বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
চরতী ইউনিয়নের আয়তন ৫৮৫৯ একর (২৩.৭১ বর্গ কিলোমিটার)।
২০১১ সালের পরিসংখ্যান অনুযায়ী চরতী ইউনিয়নের লোকসংখ্যা ২৯,৮৮৩ জন। এর মধ্যে পুরুষ ১৪,৫৪৯ জন এবং মহিলা ১৫,৩৩৪ জন।
সাতকানিয়া উপজেলার উত্তর-পশ্চিমাংশে চরতী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে কাঞ্চনা ইউনিয়ন, বাঁশখালী উপজেলার সাধনপুর ইউনিয়ন ও পুকুরিয়া ইউনিয়ন; পূর্বে আমিলাইশ ইউনিয়ন, চন্দনাইশ উপজেলার বৈলতলী ইউনিয়ন ও বরমা ইউনিয়ন; উত্তরে চন্দনাইশ উপজেলার বরমা ইউনিয়ন এবং পশ্চিমে বাঁশখালী উপজেলার পুকুরিয়া ইউনিয়ন অবস্থিত।
চরতী ইউনিয়ন সাতকানিয়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
চরতী ইউনিয়নের স্বাক্ষরতার হার ৩৯.০৮%। এ ইউনিয়নে ১টি কলেজ, ২টি মাধ্যমিক বিদ্যালয়, ৪টি মাদ্রাসা ও ১৩টি প্রাথমিক বিদ্যালয় রয়েছে।
চরতী ইউনিয়নে যোগাযোগের প্রধান ২টি সড়ক সাতকানিয়া-চরতী সড়ক ও নলুয়া-চরতী সড়ক। প্রধান যোগাযোগ মাধ্যম সিএনজি চালিত অটোরিক্সা।
চরতী ইউনিয়নের উপর দিয়ে সর্পিলাকারে বয়ে চলেছে সাঙ্গু নদী। এছাড়া এ ইউনিয়নে প্রবাহিত হচ্ছে দক্ষিণ চরতী খাড়াখালী খাল, বাংলা বাজার চিকন খাল, তালগাঁও ব্রাহ্মণখালী খাল এবং তুলাতুলী মরাখালী খাল।
চরতী ইউনিয়নের প্রধান ২টি হাট/বাজার হল তুলাতুলী ঈশ্বর বাবুর হাট এবং দুরদুরী খতির হাট।
ধর্মপুর ইউনিয়ন, সাতকানিয়া
ধর্মপুর বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
ধর্মপুর ইউনিয়নের আয়তন ১৬২৬ একর (৬.৫৮ বর্গ কিলোমিটার)।
২০১১ সালের পরিসংখ্যান অনুযায়ী ধর্মপুর ইউনিয়নের লোকসংখ্যা ১১,১৯১ জন। এর মধ্যে পুরুষ ৫,৮৬৬ জন এবং মহিলা ৫,৩২৫ জন।
সাতকানিয়া উপজেলার উত্তর-পূর্বাংশে ধর্মপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে কালিয়াইশ ইউনিয়ন ও কেঁওচিয়া ইউনিয়ন, দক্ষিণে কেঁওচিয়া ইউনিয়ন ও বাজালিয়া ইউনিয়ন, পূর্বে সাঙ্গু নদী ও দোহাজারী পৌরসভা এবং উত্তরে সাঙ্গু নদী ও দোহাজারী পৌরসভা অবস্থিত।
প্রশাসনিক সুবিধার্থে ১৯৭৩ সালে ধর্মপুর ইউনিয়ন বাজালিয়া থেকে ভাগ হয়ে নতুন ইউনিয়ন হিসেবে প্রতিষ্টা লাভ করে।
ধর্মপুর ইউনিয়ন সাতকানিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
ধর্মপুর ইউনিয়নের স্বাক্ষরতার হার ৪৯.৭২%। এ ইউনিয়নে ২টি মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
ধর্মপুর ইউনিয়নে যোগাযোগের প্রধান ২টি সড়ক বাজালিয়া-দোহাজারী সড়ক ও কালিয়াইশ-ধর্মপুর সড়ক। প্রধান যোগাযোগ মাধ্যম সিএনজি চালিত অটোরিক্সা।
ধর্মপুর ইউনিয়নে ১৫টি মসজিদ, ৪টি ঈদগাহ ও ১৭টি মন্দির রয়েছে।
ধর্মপুর ইউনিয়নের উত্তর ও পূর্ব সীমান্ত দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে গড়ল খাল এবং উট্ট্যার খাল।
ধর্মপুর ইউনিয়নের প্রধান ২টি হাট/বাজার হল চক্রবর্তী হাট এবং বিশ্বাস হাট।
কালিয়াইশ ইউনিয়ন
কালিয়াইশ বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
কালিয়াইশ ইউনিয়নের আয়তন ২০৭৬ একর (৮.৪০ বর্গ কিলোমিটার)।
২০১১ সালের পরিসংখ্যান অনুযায়ী কালিয়াইশ ইউনিয়নের লোকসংখ্যা ২৭,০৫৫ জন। এর মধ্যে পুরুষ ১৩,৮৭৪ জন এবং মহিলা ১৩,১৮১ জন।http://kaliaisup.chittagong.gov.bd/site/page/b6b41375-2144-11e7-8f57-286ed488c766
সাতকানিয়া উপজেলার উত্তরাংশে কালিয়াইশ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পূর্বে ধর্মপুর ইউনিয়ন, দক্ষিণে কেঁওচিয়া ইউনিয়ন, পশ্চিমে খাগরিয়া ইউনিয়ন ও দোহাজারী পৌরসভা এবং উত্তরে সাঙ্গু নদী ও দোহাজারী পৌরসভা অবস্থিত।http://kaliaisup.chittagong.gov.bd/site/page/b6c29156-2144-11e7-8f57-286ed488c766
কালিয়াইশ ইউনিয়ন সাতকানিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
কালিয়াইশ ইউনিয়নের স্বাক্ষরতার হার ৪৪.০৫%। এ ইউনিয়নে ১টি মাধ্যমিক বিদ্যালয়, ২টি মাদ্রাসা ও ৫টি প্রাথমিক বিদ্যালয় রয়েছে।
কালিয়াইশ ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। এছাড়াও সব ধরণের যানবাহনে যোগাযোগ করা যায়।
কালিয়াইশ ইউনিয়নে ৩২টি মসজিদ, ৩টি মন্দির ও ১টি বিহার রয়েছে।
কালিয়াইশ ইউনিয়নের উত্তর পাশ দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে মল্লের খাল।
কালিয়াইশ ইউনিয়নের প্রধান ২টি হাট-বাজার হল ভোর বাজার এবং মাস্টার হাট।
কাঞ্চনা ইউনিয়ন
কাঞ্চনা বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
কাঞ্চনা ইউনিয়নের আয়তন ৩৩৪৪ একর (১৩.৫৩ বর্গ কিলোমিটার)।
২০১১ সালের পরিসংখ্যান অনুযায়ী কাঞ্চনা ইউনিয়নের লোকসংখ্যা ২১,৫৭৫ জন। এর মধ্যে পুরুষ ১০,১৬৪ জন এবং মহিলা ১১,৪১১ জন।
সাতকানিয়া উপজেলার পশ্চিমাংশে কাঞ্চনা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে চরতী ইউনিয়ন ও আমিলাইশ ইউনিয়ন, পূর্বে আমিলাইশ ইউনিয়ন ও এওচিয়া ইউনিয়ন, দক্ষিণে এওচিয়া ইউনিয়ন এবং পশ্চিমে এওচিয়া ইউনিয়ন ও বাঁশখালী উপজেলার সাধনপুর ইউনিয়ন অবস্থিত।
জনশ্রুতি আছে, প্রাচীনকালে এ গ্রামের নৈসর্গিক সৌন্দর্য্য, অর্থনৈতিক সমৃদ্ধি ও আধ্যাত্মিক সাধনার আবাসভূমি ইত্যাদির খ্যাতিতে আকৃষ্ট হয়ে সুদূর আরব দেশ থেকে কতিপয় আউলিয়া দরবেশ বসতি স্থাপনের লক্ষ্যে এবং তাঁদের আধ্যাত্মিক সাধনার ক্ষেত্র হিসাবে এ গ্রামকে গড়ে তুলতে চেয়েছিলেন। তাঁরা গ্রামের জনগণের কাছ থেকে কাঞ্চন বা স্বর্ণের দামে গ্রামটি কিনে নিতে চাইলেন। কিন্তু স্বাধীনতা প্রিয় এ গ্রামবাসী কাঞ্চনের বিনিময়ে হস্তান্তর করতে চাইলেন না। একদিকে আউলিয়া দরবেশগণ গ্রামের মূল্য হিসেবে দিতে চাই "কাঞ্চন" আর অপর দিকে গ্রামের জনগণের জবাব "না", উভয় মিলে হয় "কাঞ্চনা"।
কাঞ্চনা ইউনিয়ন সাতকানিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি "কাঞ্চনা" মৌজা নিয়েই গঠিত। এ ইউনিয়নের গ্রামগুলো হল:
কাঞ্চনা ইউনিয়নের স্বাক্ষরতার হার ৪৯.৩১%। এ ইউনিয়নে ৩টি মাধ্যমিক বিদ্যালয়, ৩টি মাদ্রাসা ও ৯টি প্রাথমিক বিদ্যালয় রয়েছে।
কাঞ্চনা ইউনিয়নে যোগাযোগের প্রধান সড়ক সাতকানিয়া-চরতী সড়ক। প্রধান যোগাযোগ মাধ্যম সিএনজি চালিত অটোরিক্সা।
কাঞ্চনা ইউনিয়নে ১৮টি মসজিদ, ৫টি ঈদগাহ ও ৫টি মন্দির রয়েছে।
কাঞ্চনা ইউনিয়নের উপর দিয়ে প্রবাহিত হচ্ছে গহরচরী খাল, বুড়াচরী খাল এবং এওচিয়া ছড়ার খাল।
কাঞ্চনা ইউনিয়নের প্রধান ২টি হাট-বাজার হল জোট পুকুরিয়া বাজার এবং মনু ফকির হাট।
কেঁওচিয়া ইউনিয়ন
কেঁওচিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
কেঁওচিয়া ইউনিয়নের আয়তন ৩৯৬৩ একর (১৬.০৪ বর্গ কিলোমিটার)।
২০১১ সালের পরিসংখ্যান অনুযায়ী কেঁওচিয়া ইউনিয়নের লোকসংখ্যা ২৫,০৩১ জন। এর মধ্যে পুরুষ ১২,৯৯১ জন এবং মহিলা ১২,০৪০ জন।
সাতকানিয়া উপজেলার মধ্যভাগে কেঁওচিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে ধর্মপুর ইউনিয়ন, কালিয়াইশ ইউনিয়ন ও খাগরিয়া ইউনিয়ন; পশ্চিমে নলুয়া ইউনিয়ন ও ঢেমশা ইউনিয়ন; দক্ষিণে ঢেমশা ইউনিয়ন, সাতকানিয়া পৌরসভা ও ছদাহা ইউনিয়ন এবং পূর্বে ছদাহা ইউনিয়ন ও বাজালিয়া ইউনিয়ন অবস্থিত।
১৯৭৪ সালের ৩০ জুন প্রশাসনিক সুবিধার্থে কালিয়াইশ ইউনিয়নকে বিভক্ত করে কেঁওচিয়া ইউনিয়ন পরিষদ গঠন করা হয়।
কেঁওচিয়া ইউনিয়ন সাতকানিয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
http://keochiaup.chittagong.gov.bd/site/page/b6d93517-2144-11e7-8f57-286ed488c766
কেঁওচিয়া ইউনিয়নের স্বাক্ষরতার হার ৪৯.৩৭%। এ ইউনিয়নে ৪টি মাধ্যমিক বিদ্যালয়, ৩টি মাদ্রাসা ও ১০টি প্রাথমিক বিদ্যালয় রয়েছে।
কেঁওচিয়া ইউনিয়নে যোগাযোগের প্রধান সড়ক চট্টগ্রাম-বান্দরবান মহাসড়ক। সব ধরণের যানবাহনে যোগাযোগ করা যায়।
কেঁওচিয়া ইউনিয়নে ৪৯টি মসজিদ, ৩টি ঈদগাহ ও ৮টি মন্দির রয়েছে।
কেঁওচিয়া ইউনিয়নের অধিকাংশ মানুষ ব্যবসার সাথে জড়িত। এখানকার প্রায় ৭৪% মানুষ ব্যবসায়ী। এখানে ভাল কৃষিজাত পণ্য উৎপাদন হয়। তার মধ্যে অন্যতম হল ধান, আলু, মরিচ, টমেটো, মুলা। এছাড়াও এখানে মৎস্য চাষ হয় প্রচুর।
কেঁওচিয়া ইউনিয়নের উপর দিয়ে প্রবাহিত হচ্ছে নয়াখাল এবং হাঙ্গর খাল।
কেঁওচিয়া ইউনিয়নের প্রধান ২টি হাট/বাজার হল কেরানীহাট এবং দস্তিদারহাট বাজার।
খাগরিয়া ইউনিয়ন
খাগরিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
খাগরিয়া ইউনিয়নের আয়তন ২১৩৯ একর (৮.৬৬ বর্গ কিলোমিটার)।
২০১১ সালের পরিসংখ্যান অনুযায়ী খাগরিয়া ইউনিয়নের লোকসংখ্যা ২৬,৮৩১ জন। এর মধ্যে পুরুষ ১২,৯০৮ জন এবং মহিলা ১৩,৯২৩ জন।
সাতকানিয়া উপজেলার উত্তরাংশে খাগরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে নলুয়া ইউনিয়ন ও কেঁওচিয়া ইউনিয়ন, পূর্বে কালিয়াইশ ইউনিয়ন ও দোহাজারী পৌরসভা, উত্তরে কালিয়াইশ ইউনিয়ন ও চন্দনাইশ উপজেলার সাতবাড়িয়া ইউনিয়ন এবং পশ্চিমে চন্দনাইশ উপজেলার বৈলতলী ইউনিয়ন অবস্থিত।
খাগরিয়া ইউনিয়ন সাতকানিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
উনবিংশ শতাব্দীর শুরুতে এ এলাকায় খাগড়া বন ছিল। খাগড়া বন থাকার কারণে এ গ্রামটিকে "খাগরিয়া" নামকরণ করা হয়েছে। এরপর সাতকানিয়া থানার খাগরিয়া ও নলুয়া ইউনিয়নের অধিবাসীদের নিয়ে ব্রিটিশ আমলে খাগরিয়া নলুয়া ইউনিয়ন পরিষদ নামকরণ করা হয়। পরে ১৯২২-২৩ ইং সালে খাগরিয়া ইউনিয়নের আলাদা নামকরণ করে ২নং খাগরিয়া ইউনিয়ন পরিষদ নাম রাখা হয়।
খাগরিয়া ইউনিয়নের স্বাক্ষরতার হার ৪২.৩৭%। এ ইউনিয়নের ২টি মাধ্যমিক বিদ্যালয়, ৩টি দাখিল মাদ্রাসা, ২টি অন্যান্য মাদ্রাসা ও ৭টি প্রাথমিক বিদ্যালয় রয়েছে।
খাগরিয়া ইউনিয়নে যোগাযোগের প্রধান ২টি সড়ক দোহাজারী-নলুয়া সড়ক ও দোহাজারী-বৈলতলী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাগরিয়া ইউনিয়নে ৩৫টি মসজিদ, ৮টি ঈদগাহ ও ৬টি মন্দির রয়েছে।
খাগরিয়া ইউনিয়নে ৩টি কমিউনিটি হাসপাতাল রয়েছে।
খাগরিয়া ইউনিয়নের দক্ষিণাংশ দিয়ে বয়ে চলেছে সাঙ্গু নদী।
খাগরিয়া ইউনিয়নের প্রধান ৩টি হাট-বাজার হল খাগরিয়া ভোরবাজার, খাগরিয়া নুরু মার্কেট এবং চর খাগরিয়া শাহ আমিন সেন্টার।
নলুয়া ইউনিয়ন, সাতকানিয়া
নলুয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
নলুয়া ইউনিয়নের আয়তন ৩১৭৭ একর (১২.৮৬ বর্গ কিলোমিটার)।
২০১১ সালের পরিসংখ্যান অনুযায়ী নলুয়া ইউনিয়নের লোকসংখ্যা ৩৩,১৬৭ জন। এর মধ্যে পুরুষ ১৬,৩৫৬ জন এবং মহিলা ১৬,৮১১ জন।
সাতকানিয়া উপজেলার উত্তর-মধ্যাংশে নলুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের পশ্চিমে আমিলাইশ ইউনিয়ন ও এওচিয়া ইউনিয়ন; দক্ষিণে পশ্চিম ঢেমশা ইউনিয়ন ও ঢেমশা ইউনিয়ন; পূর্বে ঢেমশা ইউনিয়ন, কেঁওচিয়া ইউনিয়ন ও খাগরিয়া ইউনিয়ন এবং উত্তরে খাগরিয়া ইউনিয়ন ও চন্দনাইশ উপজেলার বৈলতলী ইউনিয়ন অবস্থিত।
নলুয়া ইউনিয়ন সাতকানিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এ ইউনিয়নের গ্রামগুলো হল:
লোকমুখে কথিত, শত শত বছর আগে এ এলাকা নল বন দ্বারা ঢাকা ছিল। এই এলাকায় কোন বসতি ছিল না। সম্পূর্ণ এলাকা নল খাগড়া দ্বারা আচ্ছাদিত ছিল। ক্রমান্বয়ে যখন মানুষের বসবাস শুরু হয়, তখন এ এলাকা "নলুয়া" নামে পরিচিতি লাভ করে। আবার কারো কারো মতে, সাঙ্গু নদীতে বড় বড় জাহাজ চলত। জাহাজের নোঙ্গর এই এলাকায় ফেলত বলে এর নাম "নলুয়া" নামে প্রচলিত হয়।
১৯৮৫ সালে প্রশাসনিক কাজের সুবিধার্থে তৎকালীন প্রশাসক খাগরিয়া নলুয়া ইউনিয়নকে কয়েকটি মৌজায় পৃথক করে আলাদা দুটি ইউনিয়ন গঠন করেন।
নলুয়া ইউনিয়নের স্বাক্ষরতার হার ৪৬.৪৫%। এ ইউনিয়নে ১টি কলেজ, ৪টি মাধ্যমিক বিদ্যালয়, ১টি মাদ্রাসা ও ৮টি প্রাথমিক বিদ্যালয় রয়েছে।
নলুয়া ইউনিয়নে যোগাযোগের প্রধান ২টি সড়ক দোহাজারী-নলুয়া সড়ক ও কেরানীহাট-নলুয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
নলুয়া ইউনিয়নে ২৪টি মসজিদ, ১০টি ঈদগাহ ও ৭টি মন্দির রয়েছে।
নলুয়া ইউনিয়নের উত্তর পাশ দিয়ে বয়ে চলেছে সাঙ্গু নদী। এছাড়া এ ইউনিয়নের মধ্য দিয়ে প্রবাহিত হচ্ছে নতুন খাল এবং গরল খাল।
নলুয়া ইউনিয়নের প্রধান ২টি হাট-বাজার হল মরফলা বাজার ও পূর্ব গাটিয়াডেঙ্গা হাঙ্গরমুখ বাজার।
পুরাণগড় ইউনিয়ন
পুরাণগড় বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
পুরাণগড় ইউনিয়নের আয়তন ৬৩৩৭ একর (২৫.৬৫ বর্গ কিলোমিটার)।
২০১১ সালের পরিসংখ্যান অনুযায়ী পুরাণগড় ইউনিয়নের লোকসংখ্যা ১৭,৮০৯ জন। এর মধ্যে পুরুষ ৮,৬৩০ জন এবং মহিলা ৯,১৭৯ জন।
সাতকানিয়া উপজেলার উত্তর-পূর্বাংশ জুড়ে পুরাণগড় ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে বাজালিয়া ইউনিয়ন; পশ্চিমে সাঙ্গু নদী, দোহাজারী পৌরসভা ও চন্দনাইশ উপজেলার ধোপাছড়ি ইউনিয়ন; উত্তরে সাঙ্গু নদী ও চন্দনাইশ উপজেলার ধোপাছড়ি ইউনিয়ন এবং পূর্বে বান্দরবান জেলার বান্দরবান পৌরসভা ও বান্দরবান সদর উপজেলার সুয়ালক ইউনিয়ন অবস্থিত।
পুরাণগড় ইউনিয়ন সাতকানিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
মোগল সম্রাট শাহজাহান তখন অন্ধকার জেলের কোণায়। তাঁর চার পুত্র দারা-মাসুদ আর সুজা-আওরঙ্গজেব দুটি ভাগে বিভক্ত হয়ে পরস্পর ক্ষমতা যুদ্ধে লিপ্ত। পরাজিত ভাইদের খুন করে এবার আওরঙ্গজেব লাগল সুজার পিছু। প্রাণ বাঁচাতে স্ত্রী-কন্যা আর বিপুল ধন-রত্ন এবং অনুগত কিছু সৈন্য নিয়ে ছুটল বর্মা মুল্লুকে (আরাকান রাজ্য)। পালানোর সময় যে পথ তৈরী করেছিলেন সেটাই আজকের ঢাকা-চট্টগ্রাম-কক্সবাজার মহাসড়ক, যা আরাকান রোড বা শাহ সুজা রোড নামেই সর্বাধিক পরিচিত। মগ রাজার আশ্রয়ে থাকার কয়েকদিনের মধ্যেই আরেক সমস্যা। মগ রাজপুত্র বিয়ে করতে চায় সুজার মেয়েকে, সুজা সাফ জানিয়ে দিলেন এ কোনদিনই সম্ভব নয়। তাতেই মগরাজা গেলেন চটে, নির্দিষ্ট সময়ের মধ্যে রাজ্য ছাড়ার হুকুম। ওই সময় না পেরুতেই মগরা তাঁকে আক্রমণ করে বসল।
সবাইকে কচুকাটা করে পলায়নরত সুজাকে পাথর নিক্ষেপে হত্যা করে। পরবর্তীতে ভাতৃহত্যার প্রতিশোধ নিতে আওরঙ্গজেব পাঠালেন দুই হাজার সৈন্য। বর্তমান দক্ষিণ চট্টগ্রাম আর পার্বত্য চট্টগ্রামের অনেকাংশ
মোগলদের অধীনে চলে আসে। মূল আরাকান আক্রমণের জন্য সৈন্যরা গহীন জঙ্গলে আশ্রয় নিলেও ওরা আর ফিরে যায়নি। ওখানেই স্থানীয় মগদের মুসলিম বানিয়ে বর্তমান "আলিকদম" গড়ে তোলে। সদ্য অধিকৃত অঞ্চল দুই হাজার সৈন্যের সেনাপতি নাগ সাহেবকেই দিয়ে দিলেন আওরঙ্গজেব। নাগ পরিবারের জমিদারী এলাকাই এখনকার "দোহাজারী"। সাঙ্গু নদীর পূর্ব তীরটাই ছিলো যুদ্ধকালীন সৈন্য সমাবেশের নিরাপদ স্থান। এখান থেকেই আসে "পুরাণগড়" গ্রামের নাম । "পুরাণ" অর্থ নিরাপদ আর "গড়" অর্থ দুর্গ , অর্থাৎ নিরাপদ দুর্গ বা "পুরাণগড়"।
ঐহিত্যবাহী পুরাণগড় ইউনিয়নের তৎকালীন প্রখ্যাত জমিদার ছিলেন আবদুল গফুর সিকদার। জমিদার হিসাবে তার নাম খ্যাতি চারদিকে ছড়িয়ে পড়েছিল। তাঁরই সুযোগ্য পুত্র আবিদুর রহমান সিকদার অত্র পুরাণগড় ইউনিয়নের তৎকালীন সুযোগ্য ইউনিয়ন পরিষদ পঞ্চায়েতের সদস্য ছিলেন। পরবর্তীতে ১৯৬০ সালে ৪টি প্রধান গ্রাম যথা শীলঘাটা, বৈতরণী, পুরাণগড় ও মনেয়াবাদ নিয়ে পুরাণগড় ইউনিয়ন গঠন করা হয়।
পুরাণগড় ইউনিয়নের স্বাক্ষরতার হার ৩৭.৩১%।
এ ইউনিয়নে ১টি মাধ্যমিক বিদ্যালয়, ২টি মাদ্রাসা ও ৮টি প্রাথমিক বিদ্যালয় রয়েছে।
পুরাণগড় ইউনিয়নে যোগাযোগের প্রধান সড়ক বাজালিয়া-শীলঘাটা সড়ক। প্রধান যোগাযোগ মাধ্যম সিএনজি চালিত অটোরিক্সা।
পুরাণগড় ইউনিয়নে ২৭টি মসজিদ, ৩টি ঈদগাহ, ১০টি মন্দির ও ৫টি বিহার রয়েছে।
পুরাণগড় ইউনিয়নের উত্তর-পশ্চিম সীমান্ত দিয়ে বয়ে চলেছে সাঙ্গু নদী। এছাড়া এ ইউনিয়নের অভ্যন্তরে প্রবাহিত হচ্ছে ছক্কা কোদালা খাল এবং সুয়ালক খাল।
পুরাণগড় ইউনিয়নের প্রধান ২টি হাট/বাজার হল পুরাণগড় নতুন হাট এবং ফকিরখীল কুমার পাড়া বাজার।
সোনাকানিয়া ইউনিয়ন
সোনাকানিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
সোনাকানিয়া ইউনিয়নের আয়তন ৬৫৫৫ একর (২৬.৫৩ বর্গ কিলোমিটার)।
২০১১ সালের পরিসংখ্যান অনুযায়ী সোনাকানিয়া ইউনিয়নের লোকসংখ্যা ২৮,০৭২ জন। এর মধ্যে পুরুষ ১৩,৪০৯ জন এবং মহিলা ১৪,৬৬৩ জন।
সাতকানিয়া উপজেলার সর্ব-দক্ষিণে সোনাকানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে মাদার্শা ইউনিয়ন ও সাতকানিয়া পৌরসভা; পূর্বে সাতকানিয়া ইউনিয়ন ও লোহাগাড়া উপজেলার আমিরাবাদ ইউনিয়ন; দক্ষিণে লোহাগাড়া উপজেলার আধুনগর ইউনিয়ন ও বড়হাতিয়া ইউনিয়ন এবং পশ্চিমে লোহাগাড়া উপজেলার বড়হাতিয়া ইউনিয়ন, বাঁশখালী পৌরসভা ও বাঁশখালী উপজেলার সরল ইউনিয়ন অবস্থিত।
সোনাকানিয়া ইউনিয়ন সাতকানিয়া উপজেলার আওতাধীন ১৭নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজা/গ্রামে বিভক্ত। এ ইউনিয়নের গ্রামগুলো হল:
সোনাকানিয়া ইউনিয়নের স্বাক্ষরতার হার ৪৩.৩৪%। এ ইউনিয়নে ৪টি মাধ্যমিক বিদ্যালয়, ৫টি মাদ্রাসা ও ১২টি প্রাথমিক বিদ্যালয় রয়েছে।
সোনাকানিয়া ইউনিয়নে যোগাযোগের প্রধান ২টি সড়ক সাতকানিয়া-সোনাকানিয়া সড়ক ও বাঁশখালী-চুনতী সড়ক। প্রধান যোগাযোগ মাধ্যম সিএনজি চালিত অটোরিক্সা।
সোনাকানিয়া ইউনিয়নে ৫০টি মসজিদ, ৫টি ঈদগাহ ও ৩টি মন্দির রয়েছে।
সোনাকানিয়া ইউনিয়নের উপর দিয়ে প্রবাহিত হচ্ছে সোনাকানিয়া সোনাইছড়ি খাল, গারাংগিয়া হাতিয়ার কূল খাল এবং গারাংগিয়া ডলু নদীর ছড়া।
সোনাকানিয়া ইউনিয়নের প্রধান হাট-বাজার হলো মির্জাখীল বাংলাবাজার।